Jegyzőkönyv
Mely készült a Várdombi Polgárőr Egyesület 2014. 07. hó 28. napján, 7146 Várdomb Kossuth u 127. sz. alatt megtartott taggyűlésén.

Jelen vannak a jegyzőkönyv mellékletét képező jelenléti ívet aláíró tagok, Simon Csaba, Várdomb község polgármestere, valamint Zádori László rendőrfőhadnagy.

A jelenlévők a taggyűlés levezető elnökének megválasztották:

Holcz Tamást, az egyesület felügyelő bizottságának elnökét.

A jelenlévők jegyzőkönyvvezetőnek megválasztották:

Vass Juditot, az egyesület alelnökét.

A jelenlévők a jelen jegyzőkönyv hitelesítésére megválasztották:

Jankovics Istvánt és Pacskó Dezsőt, az egyesület felügyelő bizottságának tagjait.

A jelenlévő tagok 14 igen szavazattal, ellenszavazat és tartózkodás nélkül elfogadták a meghívóban szereplő napirendi pontokat.

1. napirendi pont:
Az elmúlt időszak eseményeinek ismertetése 

Holcz Tamás összefoglalta az elmúlt időszak eseményeit. 

A tagdíjak befizetése az év második félévére megtörtént. 

Az egyesület első „katasztrófa elhárítási” tevékenysége megtörtént: a Pilisi utcától az erdőbe felvezető útszakaszon a szokatlanul esős napok következtében az esővíz kimosta a sérült útszakaszba helyezett törmelékköveket. Azokat egészen a Pilisi utcáig mosta le a víz, ahol a hegyoldalból lezúduló vizet nem tudta elvezetni a Pilisi utca, valamint a csatorna, ezzel a felgyülemlett víz veszélyeztette elsősorban a Pilisi utca és Hegyalja utca kereszteződésében lévő házakat, kerteket. A lezúdult törmelék eltávolítása és a csatorna tisztítása után a nagy mennyiségű vizet sikerült elvezetni.

2. napirendi pont:
A polgárőri szolgálat ellátásával kapcsolatos gyakorlati tudnivalók ismertetése
      Zádori László ismertette a gyakorlati tudnivalókat.

Zádori László felhívta a figyelmet arra, hogy az új polgárőr törvény szerint a polgárőrséggel kapcsolatos feladatok elvégzésére egyesület csak úgy jöhet létre, ha a rendőrséggel együttműködési megállapodást köt.

A rendőrséggel kötött együttműködési megállapodás egyik legfontosabb pontja, hogy csak a működési területen végezhet a polgárőrség tevékenységet, máshol nem láthat el szolgálatot, kivéve, ha felkérést kap, vagy ha együttműködési megállapodást köt. 

A szolgálati ellátással kapcsolatban megtudtuk, hogy egységes ruhában, polgárőr igazolvánnyal, személyi igazolvánnyal, valamint azt megkövetelő látási viszonyok között polgárőr mellénnyel kell a szolgálatra jelentkezni, illetve azon részt venni.

Az önvédelemre a rendőrség által engedélyezett gáz spray-t használhatjuk.

       Csak párokban lehet járőrszolgálatot ellátni.

       Kutyával nem lehet járőrszolgálatot ellátni.

Zádori László néhány gyakorlati példán keresztül magyarázta el, hogy adott szituációban milyen tennivalói vannak a polgárőrnek.

3. napirendi pont:
Polgárőr igazolványok, felszerelések átvétele
A jelenlévő tagok átvették a szolgálatellátás elvégzésére beszerzett ruhákat, eszközöket,    illetve az időközben megérkezett polgárőr igazolványokat.

Az átvett pólókról, baseball sapkákról, igazolványtartó tokokról és szalagokról, valamint a  polgárőr igazolványokról átvételi elismervényt írtak alá a tagok. 

4. napirendi pont:
Augusztus hónap szolgálati beosztásának elkészítése
Az augusztusi szolgálati beosztást a tagok közösen elkészítették.

5. napirendi pont:
Tolna Megyei Polgárőr Nap megbeszélése
Holcz Tamás ismertette a Tolna Megyei Polgárőr Nap időpontját, helyszínét, illetve a programokat.

6. napirendi pont:

Egyéb
Ebben a napirendi pontban nem volt 

A Taggyűlésnek más napirendi pontja nem volt, Holcz Tamás az ülést lezárta.

Várdomb, 2014.07.28.

 Vass Judit jegyzőkönyvvezető

Jankovics István jegyzőkönyv hitelesítő               Pacskó Dezső jegyzőkönyv hitelesítő
